Bazilika Zostúpenia Svätého Ducha

Bazilika Zostúpenia Svätého Ducha (staršie Chrám Svätého Ducha) v Michalovciach je gréckokatolícky chrám pri kláštore Kongregácie Najsvätejšieho Vykupiteľa (redemptoristov). Má hodnosť baziliky minor.

Chrám bol postavený v neobyzantskom slohu v rokoch 19341935. Po dokončení ho 29. septembra 1935 posvätil mukačevský biskup Alexander Stojka spolu s vladykom Nikolajom Čarneckým, CSsR (18841959) z Kovľa. Architektonický návrh interiéru pochádza od Volodymyra Sičynského. Ikony pre chrám vytvoril Jozef Bokšay. 

V rokoch 19501990, počas prenasledovania gréckokatolíckej cirkvi, chrám získala do používania pravoslávna cirkev. Stal sa katedrálou novovytvorenej michalovskej pravoslávnej eparchie. Po roku 1990 bol vrátený naspäť gréckokatolíkom.

V chráme sa nachádzajú pozostatky blaženého Metoda Dominika Trčku. Hlavné odpusty sa tu konajú na sviatok Zostúpenia Svätého Ducha a 25. augusta, na sviatok redemptoristu-mučeníka Metoda D. Trčku.

Na začiatku marca 2012 bolo oznámené, že chrámu bude udelený titul bazilika minor. Verejné vyhlásenie baziliky sa uskutočnilo 27. mája 2012.

Chrám nie je farským chrámom, keďže v meste je aj farský chrám Chrám Narodenia Presvätej Bohorodičky.

Referencie

Externé odkazy 
 Informácie o chráme na stránkach mesta Michalovce 
 Kláštor Michalovce a Chrám zasvätený Svätému Duchu 

Michalovce
Svätého Ducha (Michalovce)
Katolícke pútnické miesta
Gréckokatolícke pútnické miesta
Michalovce
Michalovce
Stavby v Michalovciach
Michalovce